მაიზერ გაბაიძე

მაიზერ გაბაიძე (დ. 20 თებერვალი, 1965 — გ. სექტემბერი, 1992) — ქართველი სამხედრო პირი, საქართველოს გმირი.

 ბიოგრაფია 
მაიზერ გაბაიძე დაიბადა სოფელ ხიხაძირში, ხულოს რაიონში. 1987 წელს დაამთავრა ჩელიაბინსკის უმაღლესი სამხედრო საინჟინრო სასწავლებელი ავტოინჟინერ-მექანიკოსის სპეციალობით. ლეიტენანტის ჩინით გაანაწილეს ქალაქ კიროვობადში ბატალიონის სამსახურის უფროსად. 1987-1989 წლებში მსახურობდა ავღანეთში, ავღანეთიდან დაბრუნების შემდეგ მუშაობდა კიევში, მინსკსა და ხონში. 
1992 წლის აგვისტოში მოხალისედ წავიდა აფხაზეთში, იბრძოდა ავღანელთა პირველი ასეულის მე-3 ოცეულის მეთაურად. მძიმედ დაიჭრა ქალაქ გაგრასთან 1992 წლის 12 სექტემბერს და რამდენიმე დღეში გარდაიცვალა. ლეიტენანტი მაიზერ გაბაიძე ავღანეთში მსახურობისთვის დაჯილდოებულია 1 ორდენით და 3 მედლით. საქართველოს ტერიტორიული მთლიანობისათვის მებრძოლი აფხაზეთის ომში. 

ლიტერატურა
უკვდავება : საქართველოს ტერიტორიული მთლიანობისათვის შიდა ქართლსა და აფხაზეთში დაღუპულ მეომართა ბიოგრაფიები. ნაწილი 2, საქართველოს ჟურნალისტთა ფედერაცია, საქართველოს თავდაცვის სამინისტრო, თბ., 2004, გვ. 100-101.

რესურსები ინტერნეტში

კატეგორია:დაბადებული 1965
კატეგორია:დაბადებული 20 თებერვალი
კატეგორია:გარდაცვლილი 1992
კატეგორია:ქართველი სამხედრო მოღვაწეები
კატეგორია:საქართველოს გმირები